_:n152ada4b384a47dbba3ffb95c9b05593xb0
<http://schema.org/articleBody>
"          รวมวิธีกำจัดหนอนต้นไม้ ศัตรูพืชที่สร้างความเสียหายให้กับสวนสวย ๆ ของเรา พร้อมวิธีสังเกตหนอนเพื่อกำจัดก่อนกินต้นไม้หมดแปลง          บ้านที่มีต้นไม้ต้องระวังศัตรูพืช โดยเฉพาะหนอนผีเสื้อที่ชอบมากัดกินใบพืชเป็นอาหาร วันนี้เรามีวิธีกำจัดหนอนในสวนมาฝาก รวมทั้งวิธีสังเกตหนอนบุกสวนด้วย\n\t\n\tไข่ : ผีเสื้อมักจะมาวางไข่บนต้นไม้ที่เป็นแหล่งอาหารของพวกมัน ซึ่งอาจจะแยกยากสักหน่อยระหว่างไข่ผีเสื้อกับไข่ของแมลง บางครั้งกว่าจะรู้ตัวอีกทีก็อาจเห็นแค่ซากหลังจากพวกมันลอกคราบทิ้งไว้ก็ได้ \n\t\n\t\n\tใบแหว่ง : อีกหนึ่งจุดที่สามารถใช้เช็กว่ามีหนอนหรือไม่คือ รอยกัดแทะ ส่วนหนอนผีเสื้อจะกัดแทะใบจากขอบใบเข้ามา แทนที่จะเจาะกินเป็นรูจากกลางใบ \n\t\n\n\n\tใยดักแด้ : ถ้าเจอรังไหมหรือใยดักแด้ ให้ระวังเอาไว้เลยว่ามีหนอนกำลังแอบมากัดกินต้นไม้แน่นอน  \n\tมูล : เพราะผีเสื้อมักจะถ่ายทิ้งไว้ทุกที่ที่พวกมันกินอาหาร มีลักษณะเป็นเล็ก ๆ ดูคล้ายเมล็ดธัญพืชหรือเม็ดพริกไทยขนาดเล็ก\n\n          สเปรย์น้ำมันสะเดาเป็นสารสกัดจากพืชที่ทำมาจากเมล็ดสะเดา ปลอดภัยและไม่เป็นอันตรายต่อคนหรือสัตว์เลี้ยง แต่มีผลกระทบกับระบบหายใจและการเจริญเติบโตของตัวอ่อน แต่อย่างไรก็ตาม หากนำสเปรย์น้ำมันสะเดามาใช้กำจัดหนอน ควรปฏิบัติตามคำแนะนำที่ระบุไว้บนบรรจุภัณฑ์อย่างเคร่งครัด          แบคทีเรียบีที (Bacillus thuringiensis) เป็นแบคทีเรียที่ช่วยกำจัดหนอนผีเสื้อ แต่ไม่เป็นพิษต่อนก ปลา หรือสัตว์เลี้ยงลูกด้วยนม โดยผสมเชื้อบีทีในอัตรา 0.1 ลิตร ต่อน้ำ 20 ลิตร ควรฉีดพ่นในตอนเย็นเพื่อหลีกเลี่ยงแสงแดดจะได้ผลดียิ่งขึ้น และควรผสมสารจับใบทุกครั้ง ในช่วงการระบาด ควรฉีดพ่นทุก ๆ 5 วัน ติดต่อกัน 3 ครั้ง          คุณสามารถฆ่าหนอนผีเสื้อได้ด้วยพริกไทยสด เริ่มจากสวมถุงมือและแว่นป้องกันดวงตา จากนั้นบดพริกไทยสดให้ละเอียดพอประมาณ 1/2 ถ้วย ปอกกระเทียม 6 กลีบ นำทั้งหมดไปปั่นผสมกับน้ำ 2 ถ้วย น้ำมันพืช 1 ช้อนโต๊ะ และน้ำยาล้างจาน 1 ช้อนชา เทส่วนผสมลงในขวด ปิดฝาให้แน่น นำไปตากแดดประมาณ 2 วัน แล้วกรองเอาแต่น้ำกรอกลงในขวดสเปรย์ นำไปฉีดพ่นบริเวณที่พบหนอนผีเสื้อให้ทั่ว          น้ำส้มสายชูสามารถฆ่าและขับไล่แมลงศัตรูพืชในสวนได้เกือบทุกชนิด รวมถึงหนอนผีเสื้อด้วย โดยผสมน้ำส้มสายชู 2 ช้อนโต๊ะ กับน้ำ 1 แกลลอน แล้วฉีดพ่นบริเวณที่พบหนอนผีเสื้อ          ทำสเปรย์สบู่โดยผสมสบู่ขูด 2 ช้อนโต๊ะ กับน้ำ 1 ลิตร คนจนสบู่ละลายหมด แล้วนำมาฉีดพ่นลงบนบริเวณที่มีหนอนผีเสื้อ รวมทั้งยังกำจัดศัตรูพืชชนิดอื่น ๆ เช่น เพลี้ยอ่อน เพลี้ยแป้ง และแมลงหวี่ขาว ได้อีกด้วย          ผสมน้ำ 1 ลิตร กับเบกกิ้งโซดา 1 ช้อนชา สบู่ขูด 1 ช้อนชา และน้ำมันพืช 2 ช้อนชา นำไปฉีดพ่นบริเวณต้นไม้ของคุณเดือนละ 2 ครั้ง เพื่อป้องกัน หรือทุก 3 วัน เพื่อรักษาปัญหาเชื้อรา          เป็นอย่างไรบ้างกับวิธีกำจัดหนอนในสวนที่เรานำมาฝาก เอาเป็นว่าใครมีสวนก็ลองสังเกตดูว่ามีหนอนผีเสื้อมากินใบหรือไม่ ถ้ามีควรหาทางกำจัดเสียก่อนต้นไม้จะล้มตาย\n\t\n\t5 แมลงตัวร้าย เจอแล้วรีบกำจัด ก่อนทำต้นไม้ตายทั้งสวน\n\t\n\t\n\t10 วิธีกำจัดหอยทาก ศัตรูพืชตัวร้าย ก่อนต้นไม้โดนกิน\n\t\n\nขอบคุณข้อมูลจาก : thespruce.com, bangkokideaeasy.com และ sainursery.com.au"
<https://home.kapook.com/view284908.html>